
Pozmeňujúci návrh		1
Návrh rozhodnutia
Odôvodnenie 1 a (nové)
	

	Text predložený Komisiou
	Pozmeňujúci návrh

	
	(1a)	V záveroch Európskej rady z 12. decembra 2019 sa schvaľuje cieľ dosiahnuť do roku 2050 klimaticky neutrálnu Úniu v súlade s cieľmi Parížskej dohody.



Pozmeňujúci návrh		2
Návrh rozhodnutia
Odôvodnenie 3
	

	Text predložený Komisiou
	Pozmeňujúci návrh

	(3)	Z vykonanej analýzy očakávaného fungovania rezervy pri zohľadnení najnovších informácií vyplýva, že cielené zmeny niektorých parametrov by prispeli k zlepšeniu predvídateľnosti trhu a k stabilite pohybu cien v prvých rokoch nového systému.
	(3)	Z vykonanej analýzy očakávaného fungovania rezervy pri zohľadnení najnovších informácií vyplýva, že cielené zmeny niektorých parametrov by prispeli k zlepšeniu predvídateľnosti trhu a k stabilite pohybu cien v prvých rokoch nového systému. Tieto zmeny nesmú brániť úsiliu Únie o dekarbonizáciu, preto je potrebné, aby členské štáty prijali ďalšie opatrenia. Podľa Európskej centrálnej banky zostávajú zelené investície v Únii pod úrovňami potrebnými na splnenie cieľa dekarbonizácie do roku 2030. Členské štáty preto si musia naďalej dávať pozor na riziko medzery vo financovaní ekologických projektov.



Pozmeňujúci návrh		3
Návrh rozhodnutia
Odôvodnenie 3 a (nové)
	

	Text predložený Komisiou
	Pozmeňujúci návrh

	
	(3a)	Vykonávanie systému obchodovania s emisiami v odvetví budov, odvetví cestnej dopravy a v ďalších odvetviach musí byť sprevádzané doplnkovými opatreniami na dekarbonizáciu, ktoré sú najúčinnejším nástrojom, ako zbaviť domácnosti závislosti od fosílnych palív, a tým znížiť vplyv systému ETS2 na spotrebiteľov, keďže dopyt po palivách v odvetviach budov a cestnej dopravy zostáva v krátkodobej perspektíve do značnej miery nepružný. Členské štáty musia príjmy z aukcie kvót použiť na účely uvedené v článku 30d ods. 6 smernice 2003/87/ES a uprednostniť pri tom činnosti, ktoré môžu prispievať k riešeniu sociálnych aspektov obchodovania s emisiami v rámci systému ETS2. Preto by bolo vhodné, aby členské štáty na doplnenie svojich sociálno-klimatických plánov použili príjmy z obchodovania s kvótami formou aukcie uvoľnenými z rezervy. Rovnako dôležité je, aby Komisia doplnila svoju analýzu konečných aktualizovaných národných energetických a klimatických plánov tak, že každému jednému členskému štátu určí odvetvové opatrenia na dekarbonizáciu a lepšie využívanie príjmov z ETS, ktoré by mohli pomôcť znížiť dopyt po kvótach v systéme ETS2. Zároveň je dôležité posilniť nástroj EIB na predsunutie príjmov a zvážiť prijatie dodatočných opatrení na zvýšenie rozpočtu Sociálno-klimatického fondu s cieľom zabezpečiť, aby bola finančná podpora určená pre domácnosti poskytovaná včas a na úrovni, ktorá odráža vývoj cien v systéme ETS2. Preto je nevyhnutné, aby Komisia zvážila predĺženie trvania Sociálno-klimatického fondu.



Pozmeňujúci návrh		4
Návrh rozhodnutia
Odôvodnenie 4
	

	Text predložený Komisiou
	Pozmeňujúci návrh

	(4)	S cieľom zvýšiť dlhodobú predvídateľnosť trhu by kvóty umiestnené do rezervy pre odvetvie budov, odvetvie cestnej dopravy a ďalšie odvetvia, ktoré neboli uvoľnené, mali zostať v platnosti aj po 31. decembri 2030.
	(4)	S cieľom zvýšiť dlhodobú predvídateľnosť trhu by kvóty umiestnené do rezervy pre odvetvie budov, odvetvie cestnej dopravy a ďalšie odvetvia, ktoré neboli uvoľnené, mali zostať v platnosti do 31. decembra 2033 a sčasti do 31. decembra 2035. Do štyroch rokov od začatia prevádzky systému ETS2 by Komisia mala vykonať posúdenie vplyvu vrátane posúdenia distribučného vplyvu a hodnotenia environmentálneho, sociálneho a hospodárskeho vplyvu zostávajúcich kvót v rezerve.



Pozmeňujúci návrh		5
Návrh rozhodnutia
Odôvodnenie 6
	

	Text predložený Komisiou
	Pozmeňujúci návrh

	(6)	S cieľom ďalej zlepšovať jeho schopnosť reagovať na neodôvodnené kolísanie cien a zvýšiť predvídateľnosť trhu by sa mal opatrne posilniť mechanizmus na zlepšenie cenovej stability v prvých troch rokoch systému obchodovania s emisiami pre odvetvie budov, odvetvie cestnej dopravy a ďalšie odvetvia. Mohlo by to zahŕňať uvoľnenie väčšieho objemu kvót na trh. Ak sa opatrenie uplatňuje dvakrát počas toho istého 12-mesačného obdobia, dodatočné uvoľnenie by sa malo uskutočniť dvakrát.
	(6)	S cieľom ďalej zlepšovať jeho schopnosť reagovať na neodôvodnené kolísanie cien a zvýšiť predvídateľnosť trhu by sa mal opatrne posilniť mechanizmus na zlepšenie cenovej stability v prvých troch rokoch systému obchodovania s emisiami pre odvetvie budov, odvetvie cestnej dopravy a ďalšie odvetvia. Mohlo by to zahŕňať uvoľnenie väčšieho objemu kvót na trh bez zbytočného odkladu. Ak sa opatrenie uplatňuje dvakrát počas toho istého 12-mesačného obdobia, dodatočné uvoľnenie by sa malo uskutočniť dvakrát.



Pozmeňujúci návrh		6
Návrh rozhodnutia
Odôvodnenie 6 a (nové)
	

	Text predložený Komisiou
	Pozmeňujúci návrh

	
	(6a)	Nadmerné úrovne cien kvót v rámci systému obchodovania s emisiami pre odvetvie budov, odvetvie cestnej dopravy a ďalšie odvetvia by stále mohli mať neprimeraný vplyv na zraniteľné domácnosti, keďže k nadmernej fluktuácii cien nemusí dôjsť iba dvakrát ročne. V súvislosti s preskúmaním smernice Európskeho parlamentu a Rady 2003/87/ES je nevyhnutné zvážiť prijatie ďalších opatrení v oblasti sociálnej ochrany a bolo by vhodné, aby Komisia zvážila silnejšie nástroje na obmedzenie cien s cieľom zaručiť cenovú stabilitu z dlhodobého hľadiska. Komisia by v tomto smere mohla zvážiť vypracovanie zoznamu možností, ako sú posilnenie a predĺženie mechanizmu nadmerného zvýšenia ceny 45 EUR stanovenej v cenách roku 2026 po 31. decembri 2029 či zodpovedajúce prispôsobenie trhovej stabilizačnej rezervy vrátane frekvencie a objemu uvoľňovania kvót a objemu v rezerve, a v prípade potreby posúdila uskutočniteľnosť toho, či by sa členským štátom malo dočasne umožniť neuplatňovať systém na obytné budovy na základe výnimky, ak preukážu, že dokážu dosiahnuť ciele spoločného úsilia zavedením iných opatrení a za predpokladu, že transponovali smernicu Európskeho parlamentu a Rady (EÚ) 2024/1275 do vnútroštátneho práva, čím sa zabezpečí možnosť použiť príjmy z obchodovania s emisiami na priamu podporu, ako sú klimatické dividendy bez toho, aby museli preukázať pozitívny vplyv na životné prostredie alebo zaviesť iné opatrenia na minimalizáciu nákladov prenášaných na zraniteľné domácnosti. Tieto možnosti musí Komisia riadne posúdiť do 1. marca 2027 z hľadiska ich sociálnych a environmentálnych vplyvov a zároveň zabezpečiť, aby nešli na úkor plnenia cieľov Únie v oblasti klímy stanovené v nariadení Európskeho parlamentu a Rady (EÚ) 2021/1119.



Pozmeňujúci návrh		7
Návrh rozhodnutia
Odôvodnenie 6 b (nové)
	

	Text predložený Komisiou
	Pozmeňujúci návrh

	
	(6b)	Po revízii trhovej stabilizačnej rezervy stanovenej v tomto pozmeňujúcom rozhodnutí by bolo vhodné, aby Komisia vykonala posúdenie vplyvu systému obchodovania s emisiami pre odvetvie budov, odvetvie cestnej dopravy a ďalšie odvetvia s cieľom posúdiť jeho sociálny vplyv a vplyv na plnenie cieľov v oblasti klímy, ako aj posúdenie rozdelenia počtu zraniteľných domácností, pre ktoré bola do uvedeného dátumu sprístupnená podpora zo Sociálno-klimatického fondu a nástroja EIB na predsunutie príjmov vrátane, ak je to možné, rozdelenia podľa typu geografickej oblasti, rozdelenia príjmov a podľa pohlavia, v ktorom sa musia zvážiť aj dodatočné opatrenia na zabezpečenie tak environmentálnej integrity, ako aj sociálnej spravodlivosti v systéme ETS2.



Pozmeňujúci návrh		8
Návrh rozhodnutia
Článok 1 – odsek 1 – bod 1
Rozhodnutie (EÚ) 2015/1814
Článok 1a – odsek 3
	

	Text predložený Komisiou
	Pozmeňujúci návrh

	1.	V odseku 3 sa vypúšťa druhá veta.
	1.	V odseku 3 sa druhá veta nahrádza takto: 

	
	„Od 1. januára 2034 nebude platných 50 % kvót uvedených v danom pododseku, ktoré sa neuvoľnia z rezervy. Od 1. januára 2036 už nebudú platné kvóty uvedené v danom pododseku, ktoré sa neuvoľnia z rezervy.“;



Pozmeňujúci návrh		9
Návrh rozhodnutia
Článok 1 – odsek 1 – bod 4a (nový)
Rozhodnutie (EÚ) 2015/1814
Článok 1a – odsek 7
	

	Platný text
	Pozmeňujúci návrh

	
	4a.	V odseku 7 sa druhá veta nahrádza takto:

	Množstvá, ktoré sa majú uvoľniť z rezervy, sa rovnomerne rozdelia počas obdobia troch mesiacov, ktoré sa začne najneskôr dva mesiace odo dňa, keď boli splnené podmienky podľa ich uverejnenia v tejto súvislosti v Úradnom vestníku Európskej únie podľa článku 30h ods. 8 smernice 2003/87/ES.
	„Množstvá, ktoré sa majú uvoľniť z rezervy, sa rovnomerne rozdelia počas obdobia troch mesiacov, ktoré sa začne najneskôr 30 dní mesiace odo dňa, keď boli splnené podmienky podľa ich uverejnenia v tejto súvislosti v Úradnom vestníku Európskej únie podľa článku 30h ods. 8 smernice 2003/87/ES.“.



Pozmeňujúci návrh		10
Návrh rozhodnutia
Článok 1 a (nový)
Rozhodnutie (EÚ) 2015/1814
Článok 3 – odsek 1 a (nový)
	

	Text predložený Komisiou
	Pozmeňujúci návrh

	
	Článok 1a

	
	V článku 3 rozhodnutia (EÚ) 2015/1814 sa dopĺňa tento odsek:

	
	„Komisia do štyroch rokov od začatia obchodovania s emisiami v odvetví budov, odvetví cestnej dopravy a v ďalších odvetviach stanovených v kapitole IVa smernice 2003/87/ES vykoná posúdenie vplyvu vrátane posúdenia distribučného vplyvu a hodnotenia environmentálneho, sociálneho a hospodárskeho vplyvu zostávajúcich kvót v rezerve podľa článku 1a tohto rozhodnutia a určí vhodnosť čiastočného alebo úplného zrušenia platnosti týchto kvót. Toto hodnotenie má byť v náležitých prípadoch sprevádzané legislatívnym návrhom.“.

